Ḿfág yā mə̄yímbí mə́ dzób, moŋolo mə́ mɔ́ mə̄wóm mə́tán 14biyé bí ḿfim moŋolo mə́ mɔ́ áwôm ai mə́tán étun dzí ai məndíé mábán ai bikumbá byábán. 15M̀bɛ́ yā m̀bɛ́ sí ó tə́lə́ á zāŋ étun evɔ́g biyé bí ḿfim moŋolo mə́ mɔ́ áwôm ai mə́tán ai məndíé mábán á bikumbá byábán. 16Biyé bí ḿfim bísə̄ yā óngōlā bí ngábə́ ńkoman ai afǐb ndɔ́mbɔ́ ńtiŋán ǹtiŋán. 17Bikumbá yā mə̄ndíé bí ngábə́ ńkomán ai ǹkɔn ékie, kɔ̌b yā mə̄ndíé é ngábə́ biyəŋ bí tɔ̄á ńwɔ̄bán sílíba, miǹló mə́ndíé mí ngábə́ fə ǹwɔ́bán sílíba, məndíé mə́bēn yā ḿbɛ́ sí mə́sə̄ mə́ ngábə́ ńlaŋán ai biyəŋ bí sílíba. 18Eyé ḿbɛ́ yā m̀bɛ́ sí é ngábə́ ésīē ótǐŋ nyāngá, ai m̀bobé ó tɔ̄á nyɔ́l tɔ̌m, é viege é tɔ̄á fə nyɔ́l m̀fǒl, ai ndɔ́mbɔ́. 19Məndíé móé mə́nyi mə́ ngábə́ ńkɔn ékie ai bikumbá byábán bísə kɔb é ngábə́ sílíba, miǹló mə̄ndíé ai biyəŋ ǹwɔ́bán sílíba. 20Məndíé mə́sə̄ yā Étɔbɔgɔ ai ongóla yǎ ḿbɛ̄ sí bí ngábə́ ǹkɔ́n ékie.